LPN เปิด “ลุมพินี สวีท เพชรบุรี-มักกะสัน” มูลค่า 2.5 พันลบ. มั่นใจขายหมดเกลี้ยง
LPN เปิด "ลุมพินี สวีท เพชรบุรี-มักกะสัน" มูลค่า 2.5 พันลบ. มั่นใจขายหมดวันงาน 21 ม.ค.นี้
17 ม.ค. 2560

นายโอภาส ศรีพยัคฆ์ กรรมการผู้จัดการ บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยว่า ในวันเสาร์ที่ 21 มกราคม 2560 บริษัทเตรียมเปิดขายโครงการ “ลุมพินี สวีท เพชรบุรี-มักกะสัน” มูลค่าโครงการ 2,500 ล้านบาท ราคาขายเริ่ม 2.35 ล้านบาท ตามนโยบาย Affordable City Condo โดยย่านเพชรบุรี-มักกะสันนี้เป็นทำเลที่มากศักยภาพ ตอบโจทย์กลุ่มคนทำงานรุ่นใหม่ใจกลางเมืองที่คุ้นเคยการเดินทางรวดเร็วด้วยระบบขนส่งมวลชนสาธารณะด้วย MRT สถานีเพชรบุรี 900 เมตร และแอร์พอร์ตลิงค์มักกะสัน ซึ่งบริษัทมั่นใจว่าจะขายหมดในวันงานจากยอดลงทะเบียนจอง 3,500 ราย
ทั้งนี้ ลุมพินี สวีท เพชรบุรี-มักกะสัน”มูลค่าโครงการ 2,500 ล้านบาท ด้วยจำนวนห้องชุด 636 ยูนิต ตอบโจทย์ความเป็นส่วนตัวสูงแก่ผู้พักอาศัย บนเนื้อที่โครงการ 3 ไร่เศษ จำนวน 1 อาคาร สูง 35 ชั้น รูปแบบห้องชุด 23.00 – 61.00 ตร.ม. พร้อมเข้าอยู่ปลายปี 2561
               
 